## DuunIT -messut 2023

IT-osaajien rekrytointimessut Jyväskylässä 7.-8.11.2023

Kenelle? Informaatioteknologian korkeakouluopiskelijoille, yrityksille ja organisaatioille

Mitä? Rekrytointimessut

Milloin? Ti-Ke 7.-8.11. klo 10-16

Missä? Agoran aula, Jyväskylän yliopisto (os. Mattilanniemi 2)

Järjestäjät Jyväskylän yliopiston Informaatioteknologian tiedekunta sekä ainejärjestöt Dumppi ry, Linkki Jyväskylä ry, Algo ry ja Cogito ry

DuunIT-rekrytointimessut järjestetään nyt 8. kertaa. Viime syksynä messuille osallistui yli 40 yritystä, organisaatiota sekä julkisen sektorin toimijaa. Tunnelmia messuilta voitte käydä katsomassa Instagram-tililtämme @duunitmessut. Nettisivuiltamme [duunit.jyu.fi](http://www.duunit.jyu.fi) saa lisätietoa mm. messuille saapumisesta. Nettisivuja päivitetään ja tiedot tarkentuvat lähempänä tapahtumaa.

**Huom!**

IT-tiedekunta järjestää DuunIT -messujen yhteydessä tilaisuuden, jossa esitellään koulutukseen ja tutkimukseen liittyviä yhteistyömahdollisuuksia yritysten ja organisaatioiden kanssa. Lisää tilaisuudesta kutsukirjeen lopussa.

## Kohderyhmä

Jyväskylän yliopiston IT-tiedekunnan kandi-, maisteri- ja jatko-opiskelijat, tutkinto-ohjelminaan

* tietotekniikka (tietojenkäsittelytiede) (FM)
  + ohjelmisto- ja tietoliikennetekniikka
  + teknis-matemaattinen mallintaminen ja päätösanalytiikka
* tietojärjestelmätiede (KTM)
* tieto- ja ohjelmistotekniikka (DI)
  + datatekniikka
  + ohjelmistotekniikka
* teknologiajohtaminen (DI)
* koulutusteknologia (FM)
* kognitiotiede (FM)
* kyberturvallisuus (FM)
* turvallisuus ja strateginen analyysi (FM)

## Avoimet harjoittelu- ja työpaikat

Halutessanne voitte ilmoittaa tiedon mahdollisista avoinna olevista harjoittelu- ja työpaikoista, jolloin lisäämme ne messujen tiedotuskanaviin. Näin opiskelijat ehtivät tutustua paikkoihin etukäteen.

## Viestintä & sosiaalinen media

Messujen ulkoinen viestintä, markkinointi ja näytteilleasettajien esittely tapahtuu messujen nettisivuilla ja Instagram-tilillä (@duunitmessut) sekä IT-tiedekunnan ja ainejärjestöjen viestintäkanavissa. Messuilla on myös oma LinkedIn-tili @DuunIT-messut.

## Messupaikat

Ilmoittautuminen messuille aukeaa keskiviikkona 6.9. klo 10 nettisivuillamme. Paikkoja on rajoitettu määrä ja ne varataan ilmoittautumisjärjestyksessä. Ilmoittautumisen yhteydessä näytteilleasettajille varataan avoin ständipaikka, jossa on valmiina 120 cm leveä pöytä. Ständipaikalla on tilaa mm. roll-upille ja esitteille.

## Messut ovat julkisen sektorin toimijoille maksuttomat

## Messupakettiin kuuluvat:

* Yksipäiväinen ständipaikka messualueelta (osa sähköllisiä, osa sähköttömiä)
* Näkyvyys tapahtuman verkkosivuilla ja sosiaalisessa mediassa
* Langaton verkkoyhteys
* Näytteilleasettajan esittely ja tieto mahdollisista avoinna olevista harjoittelu- ja työpaikoista @duunitmessut Instagram-tilillä
* Mahdollisuus esitellä yritystänne/organisaatiotanne ja tavata potentiaalisia työnhakijoita
* Taukotila virvokkeineen
* Lämmin lounas

## Saapuminen Agoraan

Messupäivänä voitte saapua valmistelemaan pistettänne hyvissä ajoin ennen messujen alkamista. Pisteeltä löytyy valmiiksi pöytä ja tuolit. Messutiimi ja Agoran vahtimestarit ovat paikalla avustamassa koko päivän ajan. Maksutonta pysäköintitilaa löytyy Agoran parkkipaikalta. Jyväskylän Matkakeskukselta on Agoralle matkaa kävellen n. 1,5 km.

## Hyvä tietää

Messuständille kannattaa varautua 2–4 esittelijällä. Esittelijöille on varattu tiloja, joissa on mahdollisuus hiljaiseen työskentelyyn tai kokouksiin osallistumiseen messupäivän aikana. Mainitsettehan ilmoittautumisen yhteydessä, mikäli teillä on tarvetta tällaisen tilan käyttöön ja mihin kellonaikaan, jotta osaamme varata oikean määrän sopivia tiloja.

Messuihin liittyvissä kysymyksissä voitte olla yhteydessä DuunIT-messujen tiimiin [duunit-messut@jyu.fi](mailto:duunit-messut@jyu.fi)

## Yhteystiedot

* Tapahtuman verkkosivut: [www.duunit.jyu.fi](http://www.duunit.jyu.fi) (päivittyvät tapahtuman lähestyessä)
* Vastuuhenkilöt:

Heta Parikka, projektipäällikkö / ainejärjestöt

Niko Palkio, projektipäällikkö / ainejärjestöt

Eija Hatanpää, tiedekunnan edustaja

Katja Tynkkynen, yritysyhteistyöhön liittyvä tapahtuma

**Tiedekunnan viesti yrityksille ja organisaatioille:**

IT-tiedekunta täyttää 25 vuotta kuluvan vuoden aikana! ICT-alan koulutusta on toki järjestetty Jyväskylän yliopistossa jo vuodesta 1967. Seuraathan juhlavuoden tapahtumia tiedekunnan somekanavilla (Instagram-, Facebook- ja Twitter-tilit: @jyu.it; YouTube: @JyvaskylaUniversity; LinkedIn: University of Jyväskylä).

**Yritysyhteistyön esittely**

Tiedekunta järjestää DuunIT -messujen yhteydessä tilaisuuden, jossa esitellään koulutukseen ja tutkimukseen liittyviä yhteistyömahdollisuuksia yritysten ja organisaatioiden kanssa. Esillä on myös tiedekunnan tutkimus. Tilaisuus on avoin kaikille kiinnostuneille huolimatta siitä, osallistuuko yritys DuunIT -messuille vai ei. Tilaisuus järjestetään messupäivinä klo 10.00–16.00 Agoran Alfa -salissa, jossa on tarjolla virvokkeita myös näytteilleasettajille. Erillistä ilmoittautumista ei tarvita. Lisätietoja antaa projektipäällikkö Katja Tynkkynen, [yhteistyo-it@jyu.fi](mailto:yhteistyo-it@jyu.fi).

*IT-alalla on kova pula osaavista asiantuntijoista. Yhteinen etumme on, että opiskelijat myös valmistuvat, vaikka he lähtisivät töihin kesken opintoja. Tiedekunnan tuloksen yhtenä mittarina on tutkinnon suorittaneiden määrä. Ilman valmistuneita tutkintoja tiedekunnalla ei ole mahdollisuutta kouluttaa riittävästi uusia osaajia. Toivoisimme siten, että yritykset ja organisaatiot kannustaisivat opiskelijoita valmistumaan.*